DIAS-standardene

Produktmøte 2019.09.10.

Referat fra møtet:

*1. Velkomst og presentasjon av produktet:*

* Kort intro og presentasjon av Ane Kamilla Hovdan og Eirik Ingebrigtsen som produktsjefer og av Siri Vetvik Faye-Lund som ny sjefsarkitekt etter Joachim Fugleberg.
* Ane presenterte produktet og informerte om eArk prosjektet nå og videre.
* Presentasjonen blir sendt ut til interessenter sammen med referatet når dette er ferdigstilt.

*2. Innspill, behov og ønsker fra deltakere:*

* Evaluering: det ble meldt inn ønske og behov for en evaluering av DIAS-standardene; hva er bra, og hva er mindre bra. Ønske om at evalueringen er i Forvaltningsforumets regi.
* Omforent forståelse: Det er behov for en omforent forståelse av organisering inn i pakken.
* Synliggjøring og konkretisering:
	+ Mange skal få på plass måter å jobbe med dette på.
	+ Vi trenger å ha en tilgjengelig gjennomgang/veiledning av hvordan vi gjør dette med arkivpakker i praksis.
	+ Hvordan skal vi strukturere og hvordan endrer vi struktur dersom vi har behov for det?
	+ Kan en pakke dokumenter i en container-fil (ESSArch sin rolle her ble nevnt).
	+ Tydeliggjøre sammenhenger og konsekvenser av hvordan måten en jobber på i rutiner og prosesser.
* Kommunikasjon: Nettopp for å kunne spørre og rådgi hverandre om hvordan andre jobber med dette er det behov for å kunne samarbeide og å snakke sammen. En samhandlingsplattform ville være veldig kjærkommen her.
* Samhandlingsplattform: Siri informerte om at en slik samhandlingsplattform er meldt inn i Arkivverket og at hun jobber med å få dette på plass.
* EAD, EAC-CPF: Et ønske om at vi kan bli enige om bruk av disse.
* Content: Et ønske om at vi kan bli enige om struktur inni pakken. Poengtert at dette er vanskelig med Essarch. Terje P. Dahl poengterte at det aldri har blitt laget formelle strukturer i Content annet enn for Noark
* Normering og lokale tilpasninger: Det ble meldt inn behov for en form for normering, men uten at en mister tilpasningsmulighet lokalt. Det er behov for å kunne tilpasse litt manuelt siden det er forskjeller på systemer.
* METS: Terje P. Dahl informerte om ny versjon av METS /DIAS-METS. Det ble påpekt nødvendigheten av at en oppdatering av nye versjoner må foregå kontrollert slik at en beholder kompatibilitet. Forhold mellom Arakade og ESSArch viktig i forlengelsen av dette.
* Arkivfaglig gjenkjennbar struktur: Viktigere at en kan kjenne igjen struktur arkivfaglig og gjøre en vurdering basert på dette, enn den tekniske strukturen. Til dette ble det kommentert at det arkivfaglige fokuset særlig gjelder for DIP’er, men at det i AIP’er fortsatt er viktig med teknisk fokus.
* StructMap: Brukes i EU-prosjektet, men ble på et tidlig tidspunkt prioritert bort i DIAS-prosjektet. Mulig å ta det inn nå dersom det er ønskelig. Positiv respons på dette i møtet.
* Info-filen: Spørsmål om denne brukes i EU-prosjektet. Produktsjef skal undersøke dette.